cyanic-selkie/wikianc huggingface dataset:
Rolf Skjefte
Kunstnermiljøet rundt Skjeftes atelier (som de selv kalte «Mangelgården», men som i romanen er kjent som Kjærka) er kjent gjennom Herman Colditz' (1861–89) roman Kjærka (1888), som av Kitty Wentzel blir referert som en nøkkelroman med Gustav Wentzel til stede under navnet Gunnar Moen. Også Edvard Munch (alias «Nansen»), Harald Bertrand, Lorentz Norberg, Thorvald Torgersen, Frederik Macody Lund, Lauritz Haaland, og forfatteren selv opptrer etter hennes mening i romanen. Rolf Skjefte er hovedperson i romanen, som utspiller seg vinteren 1883/84, på et tidspunkt da flere av disse kunstnerne var ved å slå gjennom.
Atelieret er også kjent fra malerier av Gustav Wentzel: Et billedhuggeratelier (1883) og Dagen derpå (1883) er de mest kjente. Også Sjakkspillere (1886) stammer fra denne samme kunsterklikken.
Skjefte fikk Finnes legat to ganger og Schäffers legat i 1884. For dette legatet oppholdt han seg høsten 1884 i Stockholm. Oppholdet ble forlenget. Han ble sist sett i Stockholm 20. desember 1885, og ble tre måneder senere funnet druknet i en av byens kanaler. Ole Richter besørget at han ble begravet.
Colliuris
Colliuris er en slekt av billene i delgruppen (underfamilien) Lebiinae i familiegruppen løpebiller.
Utseende
Nokså små, spinkle, noe flate, blanke, brokete fargede løpebiller.
Utbredelse
Slekten er utbredt i den Nye verden, flest arter i Mellom- og Sør-Amerika.
Systematisk inndeling
Systematikken følger Carabidae of the World
Teresia av Sachsen-Altenburg
Teresia Amalia Karolina Josefina Antoinetta (Thérèse) av Sachsen-Altenburg (født 21. desember 1836 på slottet Triesdorf, Bayern, død 9. november 1914 på Haga slott, Solna) var prinsesse av Sachsen-Altenburg, en gren av fyrstehuset Wettin, og fra 1864 svensk og norsk prinsesse og hertuginne av Dalarna.
Hennes foreldre var Eduard av Sachsen-Altenburg og prinsesse Amalia av Hohenzollern-Sigmaringen. Moren døde da Thérèse var fem år gammel. Hun vokste opp i Bamberg og München. Etter farens død i 1852 bodde hun en tid hos sin kusine dronning Marie av Hannover og deretter hos sin morbror fyrst Karl Anton av Hohenzollern-Sigmaringen.
Hun ble gift med prins August 16. april 1864 i Altenburg. Ekteskapet forble barnløst.
Thereses gate i Oslo er oppkalt etter henne.
Den justinianske pesten
Hele Europa ble berørt, og det er også indikasjoner på at den nådde Norge, selv om historiske bevis for det siste mangler, men den benyttes som den viktigste forklaringen på de endringer som skjedde i Norge på 500-tallet. Vesteuropeiske historikere på 500-tallet mente at den var verdensomspennende (innenfor datidens kjente verden), og rammet sentrale og sørlige Asia, Nord-Afrika, Arabia og sørlige og nordlige Europa. Genetiske studier peker mot Kina som hovedkilden til smitten. Fram til rundt 750 kom pesten tilbake for hver ny generasjon over hele middelhavsregionen. Sykdombølgen påvirket også retningen i europeisk historie i betydelig grad.
Moderne historikere har oppkalt denne pesten etter den østromerske keiseren Justinian I, som hadde makten på denne tiden. Han ble selv smittet, men var en av de få som overlevde.
Opprinnelse og spredning
Smitten i Konstantinopel antas å ha blitt ført til byen via kornskip fra Egypt. For å skaffe mat til byens befolkning var byen og de omliggende områdene avhengig av import av store mengder korn, hovedsakelig fra Egypt. Kornskip kan ha vært den opprinnelige smittekilden, siden store offentlige kornlagre tiltrakk seg rotter og fluer. Epidemien ble først rapportert av den bysantinske historikeren Procopios i år 541 i havnebyen Pelusium i Egypt, ikke langt fra Suez.
Han beretter at da pesten var på sitt høyeste døde 10 000 mennesker i Konstantinopel hver dag, men det er tvilsomt at dette antallet er nøyaktig, og det presise tallet er vanskelig å anslå. Det fortelles imidlertid at det ikke var plass til å gravlegge de døde, og likene ble liggende i hauger i gatene og på åpne plasser.
Den østromerske keiseren Justinian I den store hadde brukt store pengesummer på krig mot vandalene i Kartago og det østgotiske kongedømmet i Italia. Han hadde også avsatt betydelige summer til å bygge store kirker, blant annet Hagia Sofia. Pesten kom da imperiet skulle dekke inn disse utgiftene, og selv om keiseren raskt fikk fram en ny lovgivning for mer effektiv å behandle de mengder med arvetvister som kom i kjølvannet av de store antallet med døde, fikk dette katastrofale følger for skatteinnkrevingen.
Etter hvert som sykdommen spredde seg videre til andre havnebyer rundt Middelhavet førte den til at de krigførende goterne fikk nye muligheter i striden med Konstantinopel. Pesten svekket Det bysantinske riket på et kritisk tidspunkt da Justinians hær hadde erobret bortimot hele Italia og den vestlige middelhavskysten. Denne gjenerobringen kunne ha ført til at det svekkede Vestromerriket hadde blitt forent med Østromerriket under en keiser for første gang siden år 395. Svekkelsen førte til at dette ikke skjedde. Pesten kan også ha bidratt til arabernes suksess noen få generasjoner senere i de bysantinsk-arabiske krigene.
De langvarige effektene på europeisk og kristen historie var enorme. Justinians strategi for keiserriket slo til sist feil på grunn av pestens herjinger. Troppene, spredt over store områder, kunne ikke stå imot. Da pestens herjinger avtok ble Italia gjenerobret, men troppene greide ikke å avansere lengre nordover. Østromerriket holdt Italia så lenge Justinian levde, men etter at han døde tapte imperiet snart alle områder som var blitt gjenerobret, unntatt den sørlige delen. Italia var herjet av krig og splittet i århundrer da langobardiske stammer angrep Italia fra nord.
Giftighet og dødelighet
Det nøyaktige antall døde er usikkert. Moderne forskere antar at pesten drepte opptil 5000 mennesker daglig i Konstantinopel på pandemiens høydepunkt. Den drepte totalt sett kanskje så mye som 40 prosent av byens befolkning. Pesten fortsatte med å drepe bortimot en fjerdedel av befolkningen i det østlige delen av Middelhavet. Hyppige nye pestbølger fortsatte å herje utetter 500-, 600- og 700-tallet, ofte mer lokalt og mindre farlig. Det er løselig beregnet at pesten drepte kanskje så mye som 100 millioner menneskeliv over hele verden. En del historikere som for eksempel Josiah C. Russell (1958) hevder at det var et befolkningstap på mellom 50 og 60 prosent mellom årene 541 og 700.
Etter 750 forekom det ikke flere betydelige epidemier i Europa før svartedauden på 1300-tallet.
Better Call Saul
Better Call Saul er en amerikansk TV-serie skapt og produsert av Vince Gilligan og Peter Gould. Serien er en prequel / spin-off av Breaking Bad, som også ble skapt av Vince Gilligan. Better Call Saul handler om advokaten James Morgan «Jimmy» McGill / Saul Goodman seks år før hendelsene i Breaking Bad.
Før han var Saul Goodman, Walter Whites advokat, var han James McGill, en ukjent advokat som gjorde hva som helst for å anskaffe seg klienter for å kunne bygge seg opp et rykte. James bror Chuck er har et godt rykte som en god advokat i firmaet HHM (Hamlin Hamlin og McGill), men er for tiden sykemeldt etter en sjelden fobi mot elektrisitet.
James McGill jobbet før i kjelleren på HHM, der han leverte post rundt på bygget. Han tok et internett-kurs som advokat i den tiden han jobbet for HHM, og hadde et stort håp om å få kunne jobbe som advokat for dem. Denne «drømmen» ble ikke virkelig da hans egen bror mente at James ikke var en ekte advokat som hadde tatt utdanning på nettkurs.
Det varer ikke lenge før James får «nyss» i en stor sak for de eldre på sykehjemmet Sandpiper Crossing, men mulighetene for at han vil klare det aleine var liten og dermed må involvere andre advokatfirmaer som blant annet Chucks firma HHM.
Izi Castro Marques
Izi Castro Marques (født 13. mars 1982) er en brasiliansk basketballspiller.
Hun representerte Brasil under Sommer-OL 2016 i Rio de Janeiro, der hun endte på ellevteplass med det brasilianske landslaget. .
Pedro Damiano
Pedro Damiano (Også Damiano de Odemira; født 1. januar 1480 i Odemira, død 1544) var en portugisisk sjakkspiller fra Odemira.
Liv
Nesten ingen ting kjent om Damianos liv, bortsett fra at han var farmasøyt av yrke, kom fra Odemira i det sydlige Portugal og flyktet til Roma på slutten av 1490-årene. Det opprinnelige navnet kan ha vært Pedro Damião og han kan ha vært en jøde som ble fordrevet da kong Manuel I av Portugal truet alle jøder med dødsstraff, men dette er spekulasjoner.
I Roma tok han navnet Damiano og fortsatte å arbeide som farmasøyt. Siden den hellige Damian er apotekernes skytshelgen, regnes det ikke som urimelig å anta at Damiano er et pseudonym for en ukjent forfatter. Sjakkhistorikere som Calvo og Garzón har framsatt en hypotese om at det dreier seg om Francesc Vicent, forfatteren bak den første sjakkboka med moderne regler, Libre dels jochs (1495). Vicent flyktet til Italia etter problemer med den spanske inkvisisjonen og kan meget vel ha brukt Damiano som pseudonym. Vicents bok fra 1495 regnes som tapt, men et manuskript med en sammenfatning viser at den inneholdt sjakkproblemer etter moderne regler.
Questo libro
På slutten av 1400-tallet ble det gjort noen regelendringer som revolusjonerte sjakkspillet. Det første kjente partiet som ble spilt etter de nye reglene er dokumentert i et håndskift fra rundt 1475 som inneholder det katalanske sjakkdiktet Scachs d'amor. I 1497 gav Luis Ramírez Lucena ut den kastiljanskspråklige boka Repetición de amores e arte de axedrez (1497), som er den første bevarte sjakkboka som dokumenterer de nye reglene, men den fikk mye mindre oppmerksomhet enn Damianos Questo libro e da imparare giocare a scachi et de li partiti (Roma 1512). Førsteutgaven er tospråklig (italiensk og kastiljansk). Boken utkom i totalt åtte utgaver på 1500-tallet, hvorav flere var ettertrykk. Damiano beskriver spillets regler, gir råd om strategi, presenterer en samling sjakkproblemer og analyserer noen åpninger. Det er den eldste sjakkboken som klart sier at feltet til høyre på raden nærmest spilleren skal være hvitt. Damiano gir også råd om blindsjakk og om behovet for å beherske sjakknotasjon.
Det meste av plassen i Damianos bok opptas av 72 sjakkomposisjoner. Kilden er enten Lucena eller en kilde som begge forfatterne har hentet stoff fra.
Damianos matt
Den mest kjente komposisjonen i Questo libro er Damianos matt, der et dobbelt tårnoffer rydder plass for dronninga slik at hun kan sette inn det endelige støtet:
Løsning:
1. Th8+ Kxh8
2. Th1+ Kg8
3. Th8+ Kxh8
5. Dh7#
Damianos forsvar
En av de eldste kjente åpningene, '''1. e4 e5 2. Sf3 f6''', er oppkalt etter Damiano. Åpningen stammer fra Lucenas verk fra 1497 som brukte den for å demonstrere den økede spillestyrken til dronning og løper etter regelendringen. Damianos anliggende var å gjendrive åpningen med 8. h2-h4! Åpningen regnes som svak for svart og er ikke i bruk lengre.
1. e4 e5
2. Sf3 f6
Nord-Trøndelags fylkesvåpen
Nord-Trøndelags fylkesvåpen var fylkesvåpenet til tidligere Nord-Trøndelag fylke. Våpenet består av et gullfarget utbøyd kors på hvit bakgrunn.
Etter sammenslåingen av de to trøndelagsfylkene i 2018 tok det nye fylket Nord-Trøndelags fylkesvåpen til sitt fylkesvåpen.
Våpenet er inspirert av at Olav den helliges skjold blir beskrevet slik i kongesagaen.
Drapene på Bülowplatz
Drapene på Bülowplatz var drapene på to politikapteiner, Paul Anlauf og Franz Lenck, utført av medlemmer av Kommunistische Partei Deutschlands (KPD) på Bülowplatz foran KPDs hovedkontor i Berlin i august 1931, i den perioden som er kjent i tysk historie som Weimarrepublikken. Både Anlauf og Lenck var medlemmer av Sozialdemokratische Partei Deutschlands (SPD) og var forhatt av KPD for å slå ned på opptøyer og ulovlige demonstrasjoner organisert av KPD. Drapene fikk stor oppmerksomhet i samtiden og Anlauf og Lenck ble bisatt med stor deltakelse, særlig fra SPD og de andre partiene som utgjorde den såkalte Weimarkoalisjonen som forsvarte det liberale demokratiske systemet.
I ettertid har drapene særlig blitt husket fordi to av drapsmennene senere ble noen av de mektigste mennene i DDR. Disse var DDRs første leder Walter Ulbricht og Erich Mielke som ble sjef for Stasi. Mange av drapsmennene flyktet etterpå til Sovjetunionen, der flere av dem ble henrettet i 1937 under Moskvaprosessene som gikk hardt ut over tyske kommunister i sovjetisk eksil.
I DDR var drapene på Bülowplatz totalt fortiet av ideologiske grunner, mens i Forbundsrepublikken Tyskland ble de gjenstand for en normal historisk behandling, og Ulbrichts og Mielkes rolle bidro også til en økt interesse for dem. Ulbricht døde i 1973. Etter Tysklands gjenforening i 1990 ble det i 1992 reist tiltale mot Mielke for drapene ved tingretten i Berlin (Mielke hadde hatt en arrestordre på seg i Vest-Berlin helt siden 1947 i forbindelse med Bülowplatz-drapene) og i 1993 ble han dømt til seks års ubetinget fengsel for overlagt drap på både Anlauf og Lenck.
Mielke fremstod under rettssaken som sterkt mentalt svekket og det ble reist spørsmål ved om han var strafferettslig tilregnelig og i stand til å forstå rettssaken. Han ble løslatt i en alder av 88 år i 1995 etter soning av drøyt to tredeler av straffen, og var da Tysklands eldste fange. På grunn av Mielkes alder og svekkede mentale tilstand ble den prosessen som pågikk mot ham for hans gjerninger som Stasisjef innstilt, og drapene på Bülowplatz ble derfor det eneste Mielke ble dømt for etter gjenforeningen. I dommen Mielke fikk for drapene på Bülowplatz tok imidlertid dommeren, Theodor Seidel, opp Mielkes gjerninger i DDR, og slo fast at Mielke «vil gå inn i historien som en av de mest fryktede diktatorer og politiministre i det 20. århundre».
Clania
Clania er en slekt av biller som hører til familien oldenborrer og har larver som eter planterøtter.
Utbredelse
Slekten er utbredt i det sørlige Afrika.
Systematisk inndeling
Navnet er et junior-homonym for Clania Walker, 1855 i familien sekkspinnere (Psychidae) og bør derfor endres.
Isabela Ramona
Isabela Ramona (født 23. januar 1994) er en brasiliansk basketballspiller.
Lapis Niger
Lapis Niger (latin for «den svarte steinen») er antikk helligdom Forum Romanum i Roma. Sammen med Volcanal, den tilknyttede helligdommen til Vulkan, utgjør det eneste bevarte levning av gamle Comitium, en eldre forsamlingområde som gikk forut Forum og er antatt å være avledet fra et arkaisk kultsted fra 700- eller 600-tallet f.Kr.
Isabela Ramona
Hun representerte Brasil under Sommer-OL 2016 i Rio de Janeiro, der hun endte på ellevteplass med det brasilianske landslaget. .
Lapis Niger
Lapis Niger er en nesten kvadratisk flate steinlagt med svart marmor og omgitt av en lav barriere av hvit marmor. Lapis Niger påstås ha blitt lagd av Julius Cæsar. I antikken ble stedet vanligvis identifisert som Romulus grav, og hadde dermed en stor symbolisk betydning. Stedet ble gjenoppdaget og gravd ut fra 1899 til 1905 av den italienske arkeologen Giacomo Boni. Under steinleggingen fantes da et alter og en steinblokk med den eldste kjente innskriften på latin, datert til 500-tallet f.Kr. Teksten er skadet og vanskelig å tolke, men inneholder antagelig en advarsel mot å vanhellige stedet, og det nevnes også en konge. Noen grav har ikke blitt funnet, kanskje dreier det seg om en heroon (heltekultsted) av den type som fantes i greske byer, det vil si en kultplass tilegnet byens grunnlegger.
Sør-Trøndelags fylkesvåpen
Kombinasjonen av økser og korsstav kunne vært tolket som bilde på geistlig og verdslig makt, men i virkeligheten er dette rent kirkelige motiver. Korsstaven er erkebiskopens verdighetstegn, og øksene er den norske rikshelgenens eget merke; Olav den hellige ble drept med øksehugg.
Trøndelag Senterparti
Trøndelag Senterparti er Senterpartiets fylkesorganisasjon i Trøndelag fylke.
Forut for sammenslåingen av Trøndelagsfylkene i 2018 dannet Nord-Trøndelag Senterparti og Sør-Trøndelag Senterparti et fellesstyre, hvorpå de slo seg sammen til Trøndelag Senterparti.
Per Olav Tyldum er leder fra 2020.
Etenesh Diro
Etenesh Diro (født 10. mai 1991) er en etiopisk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble nummer 6 på 3000 meter hinder.
Gunvor Sartz
Gunvor Colbjørnsen Sartz (født 15. september 1898 i Kristiania, død 31. august 1988 i Bærum) var en norsk skuespiller, teaterinstruktør og pioner i arbeiderteaterbevegelsen.
Liv og virke
Gunvor Sartz vokste opp på Jomfruland, hvor faren arbeidet som fyrvokter, og flyttet med sin familie til Stabekk i 1920. Hun ble skuespiller i Oslo, og spilte blant annet Hilde i Henrik Ibsens drama Bygmester Solness. Etter kort tid som skuespiller i Oslo, Stavanger og Trondheim, ble hun arbeidsledig, og i 1929 reiste hun til Berlin for å studere teaterinstruksjon hos teaterregissøren Erwin Piscator. Der ble hun kjent med arbeiderbevegelsens sosiale teatre. Hun hadde også et halvt opphold med teaterstudier i New York.
Hun vendte siden tilbake til Oslo, hvor hun i 1930 etablerte Det sociale teater i Tivoli, hvor både amatører og profesjonelle skuespillere medvirket i politisk ladede oppsetninger. Teatret holdt det gående til 1934. Den radikale, politiske teaterformen ble videreført av Arbeidersamfunnets teater, senere Samfundsteatret, hvor Sartz var kunstnerisk leder fra 1935. Hun reiste også rundt i landet og holdt teaterkurs for arbeidsløs ungdom. Hun medvirket også i filmen Vårt daglige brød i 1934.
I 1930-årene hadde hun en ny periode i Tyskland, der hun var vitne til nazismens fremvekst og dominans. Hun vendte tilbake til Norge med et sterkt anti-fascistisk engasjement.
Under den tyske okkupasjonen drev Sartz politisk agitasjonsarbeid og hjalp mennesker å flykte til Sverige. Etter å ha blitt angitt, ble hun arrestert. Hun satt fengslet på Grini i to perioder. Etter krigen ledet hun en «Gjenreisningsturné» i Nord-Norge og var initiativtager bak etableringen av Hammerfest Studiescene i 1948. I 1945 var hun medstifter av Norsk Amatørteaterforbund.
Senere i livet engasjerte hun seg i Human-Etisk Forbund og Amnesty International.
Familie
Gunvor Sartz var datter av fyrvokter Ole Colbjørn Johan Sartz (1849–1943) og Martha Bergh (f. 1869), og søster av illustratør og maler Eva Sartz.
Ahmed Husain
Ahmed Husain (født 11. januar 1999) er en bahrainsk håndballspiller.
Han var en del av Bahrains herrelandslag under Håndball-VM 2019 i Danmark og Tyskland.
Ulfstand
Ulfstand var en dansk, hovedsakelig skånsk, uradelsslekt, kjent fra 1300-tallet og utdød i mannslinjen i 1637. Slekten stammer muligens fra en innvandret tysk adelsslekt, og tok navnet Ulfstand i Frederik Is regjeringstid, da adelen ble påbudt (i 1526) å ta faste slektsnavn. Familien eide store godseiendommer i Skåne, bl.a. Barsebäck, Glimmingehus, Skabersjö, Svenstorp og Torup, og en rekke slektsmedlemmer var medlemmer av det danske riksrådet.
Til slekten hører erkebiskop i Lund Jakob Gertsen (død 1410), ridderen Henrik Gertsen (død etter 1439) og storgodseier og riksråd Truid Gregersen Ulfstand (1487–1545) og broren, riksråd Holger Gregersen Ulfstand (død 1542) til Skabersjö, samt riksråd Jens Holgersen Ulfstand.
Slekten døde ut i mannslinjen med Axel Ulfstand (død 1637). Slekten har mange etterkommere gjennom kvinneledd i andre danske adelsslekter, og noen hadde også navnet som mellomnavn.
Serena (film)
Serena er en fransk-amerikansk dramafilm fra 2014.
Filmen er regissert av Susanne Bier, og har Jennifer Lawrence og Bradley Cooper i hovedrollene.
Handling
Satt til depresjonsæraen i 1930-årene. George Pemberton (Bradley Cooper) eier et tømmer-firma i Nord-Carolina. Han forelsker seg i Serena Shaw (Jennifer Lawrence) en ung kvinne med en trist fortid. De gifter seg, og Serena slutter seg til George ved firmaet hans. Men hun begynner snart å ta mer og mer kontroll. Georges forretningspartner Buchanan begynner å føle seg truet når Serena begynner å overskride sin autoritet. Partnerskapet med George forverres, og Buchanan inngår en avtale med den lokale lensmannen - som ønsker å kjøpe Georges område for å lage en park. George blir såret av Buchanans svik, men Serena overbeviser George om at Buchanan egentlig aldri var vennen hans.
George og Buchanan reiser alene på jakt, i forsøk på å finne en bjørn. Buchanan vurderer å drepe ham, men George skyter ham først og dreper ham. Campbell, Georges medarbeider blir vitne til drapet. Men han nekter for å ha sett noe ovenfor sheriff McDowell, og dødsfallet blir ansett som en ulykke. Etter å ha sett sin uekte sønn Jacob posere sammen med sin mor, Rachel, for å ta et fotografi, føler George seg ansvarlig for gutten og begynner å støtte Rachel økonomisk. Serena er fortsatt uvitende om dette, men anser Rachel og babyen som en trussel.
Senere må George og den gravide Serena haste til sykehus, etter at hun opplever kraftige blødninger og smerter. Hun aborterer barnet, og de får snart vite at Serena aldri mer kan føde barn. I det Serena og George er bortreist, finner Campbell informasjon i et pengeskap og han presenterer dette for sheriffen. Han forbereder seg på å vitne om at George har bestukket en senator, og at han skjøt Buchanan med vilje. Etter å ha oppdaget Campbell har tatt regnskapet deres, innser George og Serena hvor mye han kan ødelegge for dem.
Elvebrett
Elvebrett er en sport hvor man driver med nedover en elv på et brett, og bruker bena til fremdrift og styring. Elvebrett er en populært rekreasjonsaktivitet, men kan også være nyttig for trent personell ved redningsoperasjoner i elv.
Selve brettene er laget for å ha god oppdrift selv i skummende «hvitt vann» som man ofte finner i elver.
På engelsk er sporten kjent under navn som «riverboarding», «hydrospeed» eller «white-water sledging» (vannslede), avhengig av type brett som brukes.
Opprinnelse
Elvebrett i sin moderne form antas å ha oppstått på slutten av 1970-tallet, muligens i Frankrike, ved at raftingguider fylte potetsekker med flytevester som og satte utfor elvestryk. Deretter skal dedikerte elvebrett i plast ha blitt laget, og det moderne elvebrettet var født. I USA kjørte amerikaneren Robert Carlson på 1980-tallet ned elver i California med såkalte bodyboard, men endte deretter opp med å lage et eget brett som var større og tykkere, samt hadde håndtak for å holde i. I New Zealand brukte raftingguiden Ged Høy mange av fridagene sine i 1986 til å surfe ned Kawarau River nær Queenstown med bodyboard.
Joel McHale
Joel Edward McHale (født 20. november 1971 i Roma i Italia) er en amerikansk stand-up komiker, skuespiller, forfatter, fjernsynsprodusent, fjernsynspersonlighet og stemmeskuespiller. Han er best kjent for å lede The Soup og for sin rolle som Jeff Winger i NBCs komedieserie Community.
Sogn og Fjordanes fylkesvåpen
Sogn og Fjordanes fylkesvåpen var fylkesvåpenet til tidligere Sogn og Fjordane fylke. Våpenet ble godkjent ved kongelig resolusjon den 23. september 1983. Våpenet viser tre blå spisser mot venstre, på sølv bakgrunn. De tre spissene symboliserer de tre fjordene Nordfjord, Sunnfjord og Sognefjorden. Sølvbunnen er symbol for landskapet mellom fjordene.
Elvebrett
Utstyr
Utøvere bruker ofte svømmeføtter for å kunne gi ekstra fart og navigere seg i elven, samt flytevest for ekstra oppdrift. Våtdrakt, neoprensko, hansker og hjelm gir også beskyttelse både mot kulde og slag fra steiner. I grunne elver brukes av og til også legg-, kne-, lår- og/eller albuebeskyttere.
Sogn og Fjordanes fylkesvåpen
Fjordene er hovedelement i fylkesvåpenet fordi nesten alle bor nær en fjord i Sogn og Fjordane, og alle har levevilkår preget av det. Fjordene gir grunnlag for samband, men kan også være stengsler.
Elvebrett
Utstyr
God kursing og bedre utstyr har gjort elvebrett til en stadig tryggere aktivitet.
Bruk i redningsoperasjoner
Elvebrett brukes av og til ved redningsoperasjoner i elv, og livredderen må da ofte manøvrere seg nedover elven på en smart måte og bruke svømmeføttene for å styre seg unna farlige partier. Elvebrett kan også være nyttig i situasjoner hvor man må følge etter en forulykket som har blitt tatt av strømmen, hvilket gjør det vanskelig å nå ut fra land med tau eller hendene. Elvebrettet kan også brukes for å hjelpe både livredderen og den forulykkede å holde seg flytende.
Elver
I Norge er det driver kommersielle aktører med elvebrett både på Voss og i Sjoa i Oppland.
I utlandet drives kommersiell aktivitet i blant annet i land som Australia, New Zealand, Canada, USA, Slovenia og Colombia.
Rekorder
Rekorden for høyeste foss som har blitt forsert med elvebrett ble satt av Mike McVey i den 31 meter høye fossen Metlako Falls i Oregon. Før det var rekorden på 22 meter satt av Mike Horn i en foss i elva Rio Pacuare i Costa Rica.
Silent Treatment
Silent Treatment er det andre musikkalbumet til Highasakite og ble utgitt i av Propeller Recordings.
Albumet medførte at gruppen vant klassen Popgruppe under Spellemannprisen 2014. For albumet fikk også vokalist Ingrid Helene Håvik spellemann for klassen Komponist, samt ble nominert i klassen Tekstforfatter. Albumet oppnådde rekord da det i november 2015 hadde ligger 92 uker sammenhengende på VG-lista, hvilket aldri tidligere var blitt oppnådd siden listen ble opprettet i 1967.
Sporliste
Alle sporene er skrevet av Ingrid Helene Håvik.
Ferae
Ferae er en klade med pattedyr som består av de to gruppene Carnivoramorpha (som blant annet inkluderer rovpattedyrene) og Pholidotamorpha (som blant annet inkluderer skjelldyrene), samt den utdødde ordenen Creodonta.
Ifølge en nyere studie er Feraes nærmeste slektninger gruppene Perissodactyla (hovdyr) og Cetartiodactyla (hvaler og klovdyr).
Ifølge en annen studie er Feraes nærmeste slektninger gruppene Perissodactyla og Chiroptera (flaggermus). Dette slektskapet er reflekteres i kladogrammet nedenfor.
Inndeling
Inndeling etter X. Zhou m. fl. (2011).
Nadeem Iqbal
Nadeem Iqbal (født 3. april 1983) er en indisk langrennsløper. Han representerte India under Vinter-OL 2014, der han ble nummer 85 på 15 km klassisk.
Tatiane Pacheco
Tatiane Pacheco (født 16. oktober 1990) er en brasiliansk basketballspiller.
Hun representerte Brasil under Sommer-OL 2016 i Rio de Janeiro, der hun endte på ellevteplass med det brasilianske landslaget. .
Mohammad Hanif Atmar
Mohammad Hanif Atmar (Pashto: محمد حنیف اتمر, født 1968 ) var innenriksminister i Afghanistan. Han mistet stillingen sin som innenriksminister i 2010, fordi Hamid Karzai mente at det var hans feil som førte til at Taliban angrep Jirga i juni 2010. Atmar er en av de 15-17 kandidater for presidentvalget som skal finne sted i juli 2019.
Nicolas Alfonsi
Nicolas Alfonsi (født 13. april 1936 i Cargèse på Korsika i Frankrike, død 16. mars 2020 i Ajaccio på Korsika ) var en fransk jurist og politiker (PRG).
Alfonsi representerte departementet Corse-du-Sud som deputert til den franske nasjonalforsamlingen og som senator i det franske senatet. Dessuten var han fra 1962 til 2001 borgermester i den lille korsikanske kommunen Piana. Fra 1981 til 1984 var han medlem av Europaparlamentet for Mouvement des Radicaux de Gauche og tilhørte der den sosialistiske partigruppen.
Alfonsi døde i mars 2020 i en alder av 83 år av covid-19.
Ejby kirke
Ejby kirke kan henvise til følgende kirker i Danmark:
Xianghai kullkraftverk
(Dalian) Xianghai kullkraftverk er et kullkraftverk i Dalian ved Bohaibukta, i regionen Liaoning i det nordøstre Kina. Det har en installert produksjonskapasitet på 100 MW fordelt på 4 turbiner à 25 MW hver. Anlegget stod ferdig i 2000 med Fase 1, og i 2007 med Fase 2. Det driftes av Northeast No.2 Electric Power Construction Company.
I Dalian by er det også to andre anlegg: Dalian kullkraftverk og Dalian kraftvarmeverk.
Korisaba
Korisaba er en slekt av biller som hører til familien skarabider (Scarabaeidae).
Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.
Telemarks fylkesvåpen
Telemarks fylkesvåpen var fylkesvåpenet til tidligere Telemark fylke. Det viser en oppvoksende svart bondestridsøks mot en gull bakgrunn, og symboliserer vern og verdighet.
NM i friidrett 1990
Norgesmesterskapet i friidrett 1990 bestod av en rekke arrangementer som i løpet av kalenderåret 1990 kåret norgesmestere i friidrettsøvelsene.
Hovedmesterskapet består av de tradisjonelle baneøvelsene og ble arrangert på Melløs Stadion i Moss i perioden 3. august til 5. august. Arrangører var Moss IL og Østfold FIK. Kongepokalvinnere var kulestøteren Georg Andersen, som vant sin andre pokal, og høydehopperen Hanne Haugland, som vant sin første pokal dette året.
Følgende øvelser ble arrangert i tillegg til hovedmesterskapet:
4 x 100 meter stafett
Kun to lag deltok.
Sjukamp
Kun 1 deltager
Tervuren
Tervuren (fransk: Tervueren) er en kommune i landskapet Dijleland i provinsen Flamsk Brabant i Belgia. Kommunen består av tre delkommuner: Tervuren, Duisburg og Vossem.
Sola (andre betydninger)
Sola kan vise til:
Société Nationale de Radiodiffusion et de Télévision
Société Nationale de Radiodiffusion et de Télévision (SNRT) (norsk oversettelse: det nasjonale kringkastingsselskapet) er Marokkos allmennkringkaster for radio og fjernsyn. Selskapet driver flere radio- og tv-kanaler og har røtter tilbake til 1920-årene. SNRTs forløper var en av grunnleggerne til Den europeiske kringkastingsunion (EBU), og SNRT er fremdeles medlem av EBU og medeier i Euronews.
Charles Fleischer
Charles Fleischer (født 27. august 1950) er en amerikansk skuespiller, stand-up-komiker og stemmeskuespiller.
Société Nationale de Radiodiffusion et de Télévision
Historie
Forløperen til SNRT, Radio Marokko, startet opp med radiosendinger 13. april 1928, under tilsyn av det statlige post- og telegrafkontoret Chérifien des Postes et Télégraphes. På denne tiden var Marokko en fransk koloni, og i 1951 fikk det franske selskapet Telma tillatelse til å teste ut prøvesendinger med fjernsyn. Først i 1954 startet selskapet opp med faste tv-sendinger.
Etter Marokkos selvstendighet i 1956 ble radio- og tv-senderne samlet under selskapet Radiodiffusion Marocaine (RM). I 1961 endret selskapet navn til Radiodiffusion-Télévsision Marocaine (RTM) og selskapets tv-kanal startet sine første offisielle sendinger 3. mars 1962. Fargesendinger startet ti år senere.
I oktober 1966 ble RTM etablert som et offentlig selskap og siden underlagt statlig kontroll i 1968. I 1978 ble RTM underlagt Marokkos informasjonsdepartement.
Utover i 1990-årene og etter årtusenskiftet ble den marokkanske kringkastingssektoren liberalisert, noe som åpnet for flere kringkastere, blant andre tv-kanalen 2M. Den økende konkurransen førte i 2005 til en omstrukturering av RTM som ble til Société Nationale de Radiodiffusion et de Télévision, et uavhengig statseid selskap. RTMs 2300 ansatte ble overført til det nye selskapet. Siden da har selskapet gjennomgått flere omorganiseringer og innføring av blant annet digital-tv og en egen nettportal for selskapet.
Fjernsyn
SNRT driver åtte tv-kanaler:
Radio
SNRT har fire riksdekkende radiokanaler. I tillegg til de fire kanalene, driver selskapet en rekke regionale og lokale kanaler.
Arkeologiåret 1528
Arkeologiåret 1528 er en oversikt over blant annet utgravninger, fødte og avdøde personer med tilknytning til arkeologi i 1528.
Kelly Santos
Kelly Santos (født 10. november 1979) er en brasiliansk basketballspiller.
Hun representerte Brasil under Sommer-OL 2016 i Rio de Janeiro, der hun endte på ellevteplass med det brasilianske landslaget. . Hun tok bronse under Sommer-OL 2000.
Licinus
Licinus er en slekt av billene i delgruppen (underfamilien) Licininae i familiegruppen løpebiller.
Utseende
Middelsstore, avlange, mørke løpebiller. Kjevene er ikke spesielt forstørrede, antennene tynne og forholdsvis korte. I pannen er det to børster ved innerkanten av hvert fasettøye. Pronotum er rundet, tett og litt rynkete punktert. Dekkvingene er noe rundede, halvmatte, med fine lengdestriper, grovere punkter mellom stripene. Beina er mørke.
Utbredelse
Slekten har en palearktisk utbredeslse.
Sebastiaan Verschuren
Sebastiaan Clemens Verschuren (født 7. oktober 1988) er en nederlandsk svømmer som spesialiserer seg i fristil. Han representerte landet sitt under Sommer-OL 2012 i London, der han ble nummer fem på 100 meter fri.
Captain America: The Winter Soldier
Captain America: The Winter Soldier er en amerikansk superheltfilm fra 2014. Filmen er regissert av Anthony Russo og Joe Russo, og har Chris Evans i hovedrollen som Steve Rogers/Captain America. Scarlett Johansson, Samuel L. Jackson, Robert Redford, Anthony Mackie, Cobie Smulders, Frank Grillo og Emily VanCamp spiller andre roller.
Den er en oppfølger til Captain America: The First Avenger (2011) og ble etterfulgt av Captain America: Civil War (2016).
Loxomerus
Loxomerus er en slekt av løpebiller.
Captain America: The Winter Soldier
Oppfølger
Anthony og Joe Russo signerte i januar 2014 på som regissører av den tredje Captain America-filmen, som skal ha premiere i mai 2016. Dette ble offentliggjort i mars 2014. Chris Evans vender tilbake til rollen som Captain America.
Loxomerus
Utseende
Middelsstore (11-18 millimeter), avlange, blankt svarte løpebiller.
Utbredelse
Slekten er utbredt på New Zealand.
IBM System/360 modell 30
IBM System/360 modell 30 var en av de første modellene av IBMs System/360-familie av stormaskiner. Modellen ble annonsert av IBM den 7. april 1964, ble levert i juni 1965, og ble trukket tilbake den 7. oktober 1977.
Superexlibris
Superexlibris eller supralibros er et bokeiermerke utenpå et bokbind og i form av et våpenskjold, segl og/eller monogram eller annet kjennetegn.
Superexlibris er noe annet enn et vanlig exlibris, som er limt eller stemplet inne i boken.
Superexlibris er ofte preget med gull, og gjerne plassert midt på bokens perm, ev. også på bindets rygg. Dette var gjerne kostbart å få utført, og en del slike kjennes fra boksamlingene til europeiske fyrster og biskopper, men også fra private boksamlere som f.eks. dansken Bolle Willum Luxdorph, eller visestattholder i Norge Just Høg.
Federico Pablo Cichero
Federico Pablo Cichero (født 9. oktober 1983) er en argentinsk langrennsløper. Han representerte Argentina under Vinter-OL 2014, der han ble nummer 83 på 15 km klassisk.
Konrad B. Knutsen
Konrad Birger Knutsen (født 21. september 1925 på Voss, død 2. oktober 2012 ) var en norsk embetsmann.
Knutsen var utannet jurist. Han var økonomisjef i Stavanger kommune fra 1967 til 1973 og fylkesmann i Rogaland fra 1973 til 1981. Fra januar 1975 til november 1981 var Knutsen riksmeglingsmann. Etter det var han administrerende direktør i Rogalandsbanken fra 1981 til 1987, og siden advokat.
Han ble utnevnt til kommandør av St. Olavs Orden i 1980 og i 1984 til kommandør av den franske Æreslegionen.
Airbnb
Airbnb er en nettbasert markedsplass hvor brukere kan tilby, søke etter, bestille og benytte overnattingssteder over hele verden.
Konsept
Airbnb legger til rette for at folk kan leie ut hele eller deler av sitt eget hjem eller annet egnet bosted til reisende med behov for overnatting. Et nettsted tilbyr en plattform for kontakt mellom vert og gjest, og er ansvarlig for håndtering av betalingsoppgjøret. Nettstedet formidler mer enn 2 000 000 private overnattingssteder i 192 land fordelt på mer enn 33 000 byer. Fra etableringen i november 2008 til juni 2012 er mer enn 10 millioner overnattinger booket gjennom Airbnb.
Historie
Airbnb ble stiftet i november 2008 av Brian Chesky, Joe Gebbia og Nathan Blecharczyk i San Francisco. Den opprinnelige finansieringen er hentet fra inkubator Y Combinator. Senere har også Greylock Partners, Sequoia Capital og Ashton Kutcher investert i selskapet.
Miah-Marie Langlois
Miah-Marie Langlois (født 21. september 1991) er en canadisk basketballspiller.
Hun representerte Canada under Sommer-OL 2016 i Rio de Janeiro, der hun endte på syvendeplass med det canadiske landslaget. .
Hordalands fylkesvåpen
Hordalands fylkesvåpen er fylkesvåpenet til tidligere Hordaland fylke. Det ble godkjent i 1961. Våpenet består av to korslagte gulløkser med gullkrone over mot en rød bakgrunn. Motivet tok utgangspunkt i seglet som ble brukt i 1344 av utsendinger fra Sunnhordland ved hyllingen av Håkon VI Magnusson på Båhus.
Yang Xiaobo
Yang Xiaobo (kinesisk: 杨晓波, pinyin: Yáng Xiǎobō; født i januar 1963 i Tianmen i Hubei i Kina, død 27. januar 2020 i Wuhan i Kina) var en kinesisk politiker. Fra 2009 til desember 2014 var han borgermester i Huangshi.
Yang ble sist sett i offentlig sammenheng 17. desember 2019. Den 1. januar 2020 sendte han ut nyttårshilsener til alle ansatte i eiendomsforsikringsselskapet Changjiang. I januar 2020 døde Yang av lungebetennelse forårsaket av novel coronavirus (2019-nCoV) i Hubei i en alder av 56 eller 57.
Aust-Agders fylkesvåpen
Aust-Agders fylkesvåpen var fylkesvåpenet til tidligere Aust-Agder fylke. Det består av to gullbjelker mot rød bakgrunn. Motivet henspiller på trelasthandelen og den betydning denne hadde i fylket.
Freestyle under Vinter-OL 2014 – Hopp kvinner
Freestyle under Vinter-OL 2014 – Hopp kvinner var sjette gang hopp var med på det olympiske freestyleprogrammet. Konkurransen ble avviklet 14. februar 2014 i Roza Khutor ekstrempark.
Alla Tsuper fra Hviterussland tok gullmedaljen foran regjerende verdensmester Xu Mengtao fra Kina. Regjerende olympisk mester Lydia Lassila fra Australia tok bronse.
For å kvalifisere seg til lekene, måtte en utøver ha en topp-30-plassering i verdenscupen etter juli 2012 eller under VM i freestyle 2013, og ha minimum 80 FIS-poeng. Totalt 25 kvoteplasser var tilgjengelig for utøverne. Maksimum 4 utøvere kunne bli påmeldt fra én nasjonal olympisk komitée. Kun 23 av de 25 kvoteplassene ble distribuert etter at kvoten ble reallokert.
Kvalifiseringsrunde 1
De 6 beste fra første kvalifiseringsrunde kvalifiserte seg direkte til finale, mens de resterende måtte ut i kvalifiseringsrunde 2.
Finale
De 8 beste fra første finalerunde kvalifiserte seg for andre finalerunde, hvor så de 4 beste kvalifiserte seg for til siste finalerunde.
Alla Tsuper fra Hviterussland tok gullmedaljen foran regjerende verdensmester Xu Mengtao fra Kina. Regjerende olympisk mester Lydia Lassila fra Australia tok bronse.
Nayo Raincock-Ekunwe
Nayo Raincock-Ekunwe (født 29. august 1991) er en canadisk basketballspiller.
Hun representerte Canada i Sommer-OL 2016 i Rio de Janeiro, der hun endte på syvendeplass med det canadiske landslaget. .
Nirra Fields
Nirra Fields (født 3. desember 1993) er en canadisk basketballspiller.
Hun representerte Canada under Sommer-OL 2016 i Rio de Janeiro, der hun endte på syvendeplass med det canadiske landslaget. .
Buskeruds fylkesvåpen
Buskeruds fylkesvåpen var fylkesvåpenet til tidligere Buskerud fylke. Det ble godkjent i 1966. Våpenet viser en blå bjørn på sølv bunn; fargene henspiller på to store nedlagte bergverk.
Obodas I
Obodas I var konge av nabateerne 96 f.Kr. – 85 f.Kr. Han etterfulgte sin far Aretas II.
Obodas I fortsatte sin fars krig med Makkabeerne. Han beseiret dem omkring 93 f.Kr. på Golanhøydene. Han angrep Alexander Jannaios i nærheten av Gadara, rett øst for Genesaretsjøen. Ved hjelp av et kamelkavaleri tvang han Jannaios inn i en dal hvor han klarte å hevne nabateernes tidligere tap.
Obodas I ble etterfulgt av sin bror Aretas III.
Radio Monte-Carlo
Radio Monte-Carlo, best kjent som RMC, er en privateid fransk-monegaskisk radiokanal. Kanalen ble opprettet i juli 1943 og har studioer i Paris og Monte Carlo. I 1950 var RMC en av grunnleggerne til Den europeiske kringkastingsunionen (EBU). Kanalen var frem til 2021 medlem av EBU, men da via Groupement de Radiodiffuseurs Monégasques (GRMC), en sammenslutning mellom RMC og Monaco Media Diffusion (MMD) og Télé Monte-Carlo (TMC).
Bakgrunn
Kanalen startet sine sendinger som en allmennkringkaster i Monaco i 1943. I 1954 fikk RMC følge av den private tv-kanalen TMC. I 1974 startet RMC med sendinger utenfor Monaco og Rivieraen. Kanalen ble riksdekkende i Frankrike ved iverksettingen av en langbølgesender. Kanalen ble derfor en av de store kanalene i Frankrike sammen med RTL og Europe 1.
En egen italiensk versjon, RMC Italia, ble etter hvert etablert og sender i hele Italia. RMC har også en arabisk kanal, RMC Middle East, som sender til hele Midtøsten via en sender på Kypros.
Etter 2000 ble RMC-gruppen privatisert og delt opp i flere selskaper. Etter hvert vokste det frem et nytt privat konsert der RMC utgjør grunnstammen sammen med radiokanalen BFM og tv-nyhetskanalen BFM TV.
Kia Nurse
Kia Nurse (født 22. februar 1996) er en canadisk basketballspiller.
Hun representerte Canada under Sommer-OL 2016 i Rio de Janeiro, der hun endte på syvendeplass med det canadiske landslaget. .
Goniaspidius
Goniaspidius er en slekt av biller som hører til familien oldenborrer og har larver som eter planterøtter.
Varsjavskij-stasjonen
Varsjavskij-stasjonen (russisk: Варша́вский вокза́л, Varsjavskij vokzal), eller Warszawa-banegården, er en tidligere jernbanegård for persontrafikk i St. Petersburg i Russland. Her er det nå et museum for jernbanemaskineri.
Goniaspidius
Levevis
De voksne billene er dagaktive og finnes helst på blomster, der de eter pollen og nektar.
Utbredelse
Slekten er utbredt i Afrika, mest i den sørlige delen.
Varsjavskij-stasjonen
Den bygning som nå står, ble tegnet av Pjotr Salmanovitsj i en blanding av historiske stiler. Den ble bygd mellom 1857 og 1860. En kirke ble bygd foran stasjonen i 1908; den ble senere revet, og så ble det på dette sted reist en statue av Lenin, av den sovjetiske skulptør Nikolaj Tomski, i 1949.
I 2001 ble stasjonen nedlagt, og langdistansetrafikken ble overført til Vitebskij-banegården mens nærtrafikken ble overført til Baltijskij-banegården. Leninstatuen ble tatt bort.
Akershus’ fylkesvåpen
Akershus' fylkesvåpen var fylkesvåpenet til det tidligere Akershus fylke. Våpenet ble godkjent den 11. desember 1987. Det har blå bunn med en trappegavl i sølv. Trappegavlen viser til konturen av Akershus slott, som ga navn til fylket.
Wilhelm Stoppenbrink
Johan Heinrich Wilhelm Stoppenbrink (født 7. mai 1858 i Hamburg, død 18. mai 1917 i Trondhjem ) var en tysk-norsk kjøpmann med allsidige forretningsinteresser i Trøndelag og Nord-Norge.
Han ble født i Hamburg som sønn av snekker Carl Friedrich Ludwig Stoppenbrink og Franke (Frederikke) Albers Penning. Wilhelm Stoppenbrink tok borgerskap i Trondhjem og giftet seg med Karen (Kaia) Dorthea Søholt fra Ålesund. Etter at han ble enkemann, giftet han seg på nytt med Elise Olsdatter Bø fra Bø i Vesterålen. Han fikk barn i begge ekteskap.
Han etablerte sin forretning, W. Stoppenbrink, med kolonialvarer, frukt, grønnsaker, vin og sigarer under den økonomiske lavkonjunkturen i 1880. Virksomheten bestod av både detalj- og grossisthandel, og hadde flere filialer i Nord-Norge. Den ble en av Trondhjems ledende forretninger i 1890-årene. Stoppenbrink var blant kjøpmennene som i slutten av 1890-årene brukte sin kapital til å investere i nye industriforetak, slik som aksjebryggeriet, omnibusselskapet og en knekkebrødfabrikk. I 1905 gikk forretningen W. Stoppenbrink konkurs. Deretter åpnet han en spesialisert vinhandel.
Ejby (Køge kommune)
Ejby er en by på Østsjælland, i Køge kommune, Region Sjælland, med 3,129 innbyggere i januar 2019. Ejby ligger cirka 8 km øst for Køge, og Europavei 20 («Vestmotorvejen») går rett sør byen. .
Geografi og klima
Byen ligger ca 30 meter over havet. Gjennomsnittstemperaturen er 8,3°C gjennom året, med gjennomsnitt i juli og august på 16,6°C som den varmeste måneden og 0,0°C i februar som den kaldeste måneden. Gjennomsnittlig nedbør er 601 mm.
Historie
Ved gården Østervang i den nordøstlige utkanten av Ejby ble det på 1990-tallet foretatt en arkeologisk utgravning i regi av Køge Museum. Det ble avdekket funn fra romersk jernalder, rundt år 0, og cirka 700 år frem i tid. Det ble funnet 3-4.000 stolpehull, som tilsvarer rundt 60 hus, som trolig har tilhørt en gård. Der ble også funnet store mengder små metallbiter av gull, sølv og bronse, som viser at det har vært metallstøperi på gården her. Dette kan tyde på at det var en velstående person som bodde her, kanskje en fyrste. Det har også vært produsert og drevet handel med smykker, knapper, nåler m.m. her.
Ejby i dag
Ejby ligger i Ejby sogn, og Ejby kirke er fra rundt 1150 og ligger vest i byen. Nordøst for byen ligger landbruksmuseet Landbomuseet Lundekrog. Byen vokste veldig på 1960-tallet, med eneboliger og rekkehus, og har i dag et preg av å være soveby, der innbyggerne pendler til andre byer for å jobbe.
Monaco Media Diffusion
Monaco Media Diffusion, forkortet MMD, er et aksjeselskap opprettet i 1994. MMD er den eneste lisensinnehaveren for kringkasting av radio og fjernsyn i Monaco. Selskapet opererer sendere og fordeler lisenser og frekvenser i samråd med Den internasjonale telekommunikasjonsunion (ITU). MMD-nettverket sender både digitalt, på FM-båndet, på langbølge og mellombølge fra flere steder i Monaco og Sør-Frankrike. MMD driftes av et styre på seks medlemmer.
Kanalene tilknyttet MMD – 23 stasjoner på 30 frekvenser – kringkaster døgnet rundt og dekker kystområdet mellom Cannes og grensen mot Italia.
Troms’ fylkesvåpen
Troms' fylkesvåpen er fylkesvåpenet til tidligere Troms fylke. Det viser en gullfarget griff (et fabeldyr som er halvt løve og halvt ørn) på en rød bakgrunn.
Arthrogryposis multiplex congenita
Arthrogryposis multiplex congenita (AMC) er en medfødt tilstand som medfører nedsatt funksjonsevne på grunn av bøyde og stive ledd i ulike deler av kroppen. Navnet kommer fra gresk i betydningen bøyde ledd, med arthro for ledd, gryp for kurve eller bøyd, multi for flere eller mange og congenita for medfødt.
I Norge blir personer med AMC representert gjennom den landsomfattende foreningen Landsforeningen for AMC.
Sipunkulider
Sipunkulider eller snabelormer (noen ganger også pølseormer, som imidlertid er et navn som brukes om flere grupper) er en gruppe av sjølevende, virvelløse dyr.
De har bløte kropper uten noen synlig form for segmentering. Tarmen danner en spiralsnodd slynge med endetarmsåpning på ryggsiden nær basis av forkroppen. Den fremste delen av svelget er besatt med en rekke små pigger eller et antall forgreinede tentakler, og vil normalt være krenget ut som en slags snabel. Når den har grepet tak i et egnet byttedyr eller annen matpartikkel med piggene eller tentaklene, trekker den svelget tilbake i kroppen, slik at yttersiden av snabelen blir innsiden av svelget.
Pølseormene er nære slektninger av leddormer.